PATVIRTINTA

 Alytaus r. Simno gimnazijos direktoriaus

 2020 m. kovo 20 d. įsakymu Nr. V- 41

**Alytaus r. Simno gimnazijos nuotolinio mokymo/si karantino metu taisyklės**

1. Nuotolinio mokymo veiklos prasideda nuo 8.30 val. ir baigiamos ne vėliau kaip 17.00 val.
2. Alytaus r. Simno gimnazija nuotoliniam mokymui(si) pagrindinę platformą renkasi TAMO, pokalbius virtualioje erdvėje Zoom.us, Messenger, virtualias mokymosi aplinkas Eduka, Ema, bendradarbiavimo priemones (elektroninis paštas mokytojams ir mokiniams, Facebook paskyras).
3. Kiti informacijos perdavimo būdai ir formos gali būti naudojami atskiru mokytojo ir mokinių susitarimu.
4. Pagal galiojantį pamokų tvarkaraštį mokytojai teikia mokomąją medžiagą ir bendrauja su mokiniais per Zoom.us, Messenger, TAMO, virtualias mokymosi aplinkas Eduka, Ema, elektroninius paštus, Facebook paskyras. Pagrindinė bendravimo priemonė TAMO.
5. Mokiniai ir mokytojai privalo prisijungti prie TAMO pagal galiojantį tvarkaraštį.
6. Mokinys, kurio šeimoje yra ir daugiau mokyklinio amžiaus vaikų arba tėvai dirba nuotoliniu būdu, suderinęs su dalyko mokytoju ar pagalbos mokiniui specialistu, užduotis gali atlikti ir bendrauti nuotoliniu būdu kitu jam patogiu metu iki nurodyto termino.
7. Mokytojai pildo TAMO dienyną pagal gimnazijos nustatytą galiojančią tvarką. Prie temos nurodoma: *Mokymas vyksta nuotoliniu būdu.*
8. Kiekvieną pamoką mokinys yra konsultuojamas, vertinamas, atlieka mokytojo pavestas užduotis.
9. Kiekvieno mokomojo dalyko kontrolinio darbo dažnumą nustato dalyko mokytojas, prieš savaitę informuoja mokinius. Kontrolinio darbo datą pažymi TAMO.
10. Mokytojo padėjėja bendradarbiauja su dalyko mokytojais, aptaria užduotis ir sprendžia kitus su ugdymu susijusius klausimus.
11. Mokinio pagalbos specialistai bendrauja, konsultuoja ir skiria užduotis asmeniškai kiekvienam specialiųjų ugdymosi poreikių turinčiam mokiniui.
12. Pailgintos dienos grupės auklėtojas realiuoju laiku padeda mokiniams atlikti užduotis ir konsultuoja kitais laisvalaikio praleidimo klausimais.
13. Mokymo medžiaga pateikta skaitmeninėse aplinkose.
14. Nuotoliniu būdu besimokančių mokinių lankomumo apskaita tvarkoma TAMO dienyne pagal mokinių prisijungimų duomenis. Skyrelyje *Pastabos/ Pagyrimai* įrašoma ***Pastaba*** *Nedalyvavo*.
15. Pastebėję, kad mokinys nesijungė prie mokymo(si) platformų dvi pamokas iš eilės, dalyko mokytojas informuoja socialinį pedagogą ir klasės auklėtoją.
16. Darbuotojai, dirbantys nuotoliniu būdu, vadovaujasi visomis galiojančiomis vidaus darbo taisyklėmis.
17. Už nuotolinio mokymo(si) taisyklių laikymosi kontrolę atsakinga gimnazijos administracija.

**SAUGAUS IR ETIŠKO BENDRAVIMO IR MOKYMO(SI) TAISYKLĖS**

**VIRTUALIOJE ERDVĖJE**

* Pagrindinė taisyklė bendraujant virtualioje erdvėje – pagarba vienas kitam.
* Prisijunkite virtualioje erdvėje savo vardu, pavarde.
* Neperduokite suteiktų prisijungimų tretiesiems asmenims.
* Kalbėkite ir rašykite taisyklinga kalba, nevartokite trumpinių ar žargono, necenzūrinių žodžių.
* Naudokite tik mokomąją medžiagą. Nekelkite į internetą, nesiųskite nepadorių nuotraukų, vaizdo įrašų.
* Nefilmuokite, nefotografuokite nuotolinių pamokų, tai griežtai draudžiama dėl asmens duomenų apsaugos.
* Nuotolinio mokymosi metu laikykitės visiems privalomų etikos principų, asmens duomenų, autorinių teisių apsaugos reikalavimų.
* Pastebėję netinkamą elgesį, patyčias apie tai praneškite klasės auklėtojui, mokytojui, gimnazijos administracijai ar socialiniam pedagogui.